GFPT ตีปีก! รายได้ขายพุ่ง ดันกำไร Q2 โตกว่าเท่าตัว แตะ 454 ลบ.
GFPT รายได้ขายพุ่ง ดันกำไรไตรมาส 2/65 โตกว่าเท่าตัว แตะ 454 ลบ. จากปีก่อนกำไร 182 ลบ. งวด 6 เดือนแรกกำไร 909 ลบ. เพิ่มขึ้น 2 เท่าตัว จากปีก่อนกำไร 242.43 ลบ.
GFPT รายได้ขายพุ่ง ดันกำไร Q2 โตกว่าเท่าตัว แตะ 454 ลบ. จากปีก่อนกำไร 182 ลบ. งวด 6 เดือนแรกกำไร 909 ลบ. เพิ่มขึ้น 2 เท่าตัว
11 ส.ค. 2565

บริษัท จีเอฟพีที จำกัด (มหาชน) หรือ GFPT รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

ทั้งนี้กลุ่มบริษัทมีรายได้จากการขายรวม 4,218.53 ล้านบาท เพิ่มขึ้น 506.13 ล้านบาท หรือเพิ่มขึ้นร้อยละ 13.63 จากไตรมาส  2/64 โดยมีสาเหตุหลักจากรายได้ของธุรกิจฟาร์มเลี้ยงสัตว์เพิ่มขึ้น จากปริมาณขายและราคาขายลูกไก่เพิ่มขึ้น และรายได้จากการขายไก่เนื้อเพิ่มขึ้น จากราคาขายไก่เนื้อที่เพิ่มขึ้น
รวมทั้งได้รับส่วนแบ่งกำไรจากเงินลงทุนในบริษัทร่วมตามวิธีส่วนได้เสียของกลุ่มบริษัทมีจำนวนรวม 155.48 ล้านบาท เพิ่มขึ้นจำนวน 59.99 ล้านบาท หรือเพิ่มขึ้นร้อยละ 62.83 จากไตรมาส 2/64 โดยบริษัท จีเอฟพีที นิชิเร (ประเทศไทย) จำกัด (GFN) มีส่วนแบ่งกำไรจำนวน 80.20 ล้านบาท เพิ่มขึ้นจำนวน 86.17 ล้านบาท หรือเพิ่มขึ้นร้อยละ 1,443.45 จากไตรมาส 2/64 โดยมีสาเหตุหลักจากราคาขายชิ้นส่วนไก่ในประเทศเพิ่มขึ้น